“ดร.วันดี” นำร้านแม่บ้านมหาดไทยลดราคาครั้งใหญ่ 3-7 ธ.ค. นำเงินสมทบมูลนิธิเพื่อนพึ่ง (ภาฯ)
"ดร.วันดี" นำร้านแม่บ้านมหาดไทย เชิญเที่ยวงานจำหน่ายสินค้าบริโภคลดราคาครั้งใหญ่ 3-7 ธ.ค.นี้ นำเงินสมทบทุนมูลนิธิเพื่อนพึ่ง (ภาฯ) ยามยาก สภากาชาดไทย
"ดร.วันดี" นำร้านแม่บ้านมหาดไทย เชิญเที่ยวงานจำหน่ายสินค้าบริโภคลดราคาครั้งใหญ่ 3-7 ธ.ค.นี้ นำเงินสมทบทุนมูลนิธิเพื่อนพึ่ง (ภาฯ) ยามยาก
3 ธ.ค. 2564

กระทรวงมหาดไทย ร่วมกับสมาคมแม่บ้านมหาดไทย เป็นส่วนหนึ่งในการร่วม “บำบัดทุกข์ บำรุงสุข” ช่วยเหลือและบรรเทาความเดือดร้อนของพี่น้องประชาชน ด้วยการออกร้านแม่บ้านมหาดไทย จำหน่ายสินค้าบริโภค “ครึ่งราคา” ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3 – 7 ธันวาคม 2564 ตั้งแต่เวลา 09.00 – 19.00 น. ณ สวนสมเด็จพระนางเจ้าสิริกิติ์ฯ เขตจตุจักร กรุงเทพมหานคร ขนคาราวานสินค้าข้าวสาร-อาหารแห้ง ในครัวเรือน ลดราคา 50% ทุกรายการสินค้า
ด้าน ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สำหรับสินค้าอุปโภค-บริโภค ที่นำมาจำหน่ายในร้านแม่บ้านมหาดไทย ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND มีสินค้าที่น่าสนใจหลายรายการ อาทิ
1) ข้าวหอมมะลิ ถุง 5 กิโลกรัม ราคาเต็ม 220.- บาท จำหน่ายเพียง 110.- บาท
2) น้ำปลาพรพิมล ขวดใหญ่ ราคาเต็ม ขวดละ 40.- บาท จำหน่ายเพียง 20.- บาท
3) น้ำปลาไส้ตัน ขวดใหญ่ ราคาเต็ม ขวดละ 18.- บาท จำหน่ายเพียง 9.-  บาท
4) ไข่ไก่ คละขนาด ราคาเต็ม แผงละ 80.- บาท จำหน่ายเพียง 40.- บาท
5) น้ำตาลทราย ถุง 1 กิโลกรัม ราคาเต็ม ถุงละ 25.- บาท จำหน่ายเพียง 11 บาท
6) กะปิแท้ ครึ่งกิโลกรัม ราคาเต็ม 80.- บาท จำหน่ายเพียง 40.- บาท
7) เครื่องดื่มวิตามิน BK ราคาเต็ม 15.- บาท จำหน่ายเพียง 5.- บาท
8) ไชโป๊หวาน 200 กรัม ราคาเต็ม 35.- บาท จำหน่ายเพียง 17.- บาท
“อย่าลืม “พกถุงผ้า” มาจับจ่ายใช้สอย และเที่ยวชมงาน เพื่อร่วมกันเป็นส่วนหนึ่งในการลดขยะพลาสติก สร้างสิ่งแวดล้อมที่ดีให้กับประเทศไทยและโลกของเรา”
“โดยเงินทุกบาททุกสตางค์ทั้งหมด เพื่อต่อยอดกิจกรรมด้านการสาธารณะกุศลสมทบทุนมูลนิธิเพื่อนพึ่ง (ภาฯ) ยามยาก สภากาชาดไทย ในการช่วยเหลือผู้ยากไร้ ผู้ประสบภัยพิบัติ และพี่น้องประชาชนผู้ตกทุกข์ได้ยากตามวัตถุประสงค์ของมูลนิธิฯ ต่อไป” ดร.วันดี กล่าวเน้นย้ำ
“ความสุขที่แบ่งปัน แบ่งปันเพื่อก้าวต่อ อย่างไม่มีที่สิ้นสุด”

 





